පාසල් වේලාවේ මහනුවර කිංග්ස්වුඩ් විදුහලට කඩාවැදී එම විදුහලේ සිසුන්ට පහරදුන්බව කියන මහනුවර විද්‍යාර්ථ හා සුමංගල විදුහල්වල සිසුන් 17දෙනකු මහනුවර පොලිසිය විසින් අත්අඩංගුවට ගෙන මහනුවර මහේස්ත්‍රාත් සේසිරි හේරත් මහතා හමුවට ඉදිරිපත් කිරීමෙන් පසු එක් අයෙකුට රුපියල් 50000/= බැගින් රුපියල් 850000/=ක ශරීර ඇපමත ඔවුන් මුදාහරිනු ලැබීය.මෙම සිසුන්ට යළි දෙසැම්බර් මස 05 දින අධිකරණයේ පෙනීසිටින ලෙසද මහේස්ත්‍රාත්වරයා නියෝග කළේය.මෙම සිසුන් පෙරේදා (25) පස්වරු 1. 45ට පමණ නිල ඇඳුමින් කිංග්ස්වුඩ් විදුහලට ඇතුළුවී එහි සිසුන්ට බටයකින් පහරදෙමින් සිටියදී විදුහලේ ගුරුවරුන් හා සිසු පිරිසක් එක්ව ඔවුන් අල්ලා පොලිස් හදිසි ඇමතුම් ඒකකයට දැනුම්දී පොලිසියට බාරදී ඇත.සිද්ධියෙන් සුමංගල විදුහලේ සිසුවෙකු බරපතළ තුවාල ලැබ මහනුවර මහ රෝහලට ඇතුළත් කැර තිබේ.